CELEX: 62012TN0139
Language: el
Date: 2012-03-28 00:00:00
Title: Υπόθεση T-139/12: Προσφυγή της 28ης Μαρτίου 2012 — Wehmeyer κατά ΓΕΕΑ — Cluett, Peabody (Fairfield)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/25
            
         Προσφυγή της 28ης Μαρτίου 2012 — Wehmeyer κατά ΓΕΕΑ — Cluett, Peabody (Fairfield)
   (Υπόθεση T-139/12)
   2012/C 165/44
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Wehmeyer GmbH & Co. KG (Άαχεν, Γερμανία) (εκπρόσωπος: C. Weil, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cluett, Peabody & Co. Inc. (Ν. Υόρκη, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Ιανουαρίου 2012 στην υπόθεση R 2509/2010-1·
            
         
               —
            
            
               να απορρίψει την ανακοπή που άσκησε η αντίδικος ενώπιον του τμήματος προσφυγών κατά της αιτήσεως καταχωρίσεως του κοινοτικού σήματος «Fairfield»· και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα Fairfield», για προϊόντα των κλάσεων 3, 14, 18 και 25 — Καταχωρισμένο κοινοτικό σήμα υπ’ αριθ. 6294342
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 3079481 εικονιστικό κοινοτικό σήμα «FAIRFIELD BY ARROW», για προϊόντα της κλάσεως 25
   
      Απόφαση του τμήματος ανακοπών: Μερική απόρριψη του προσβαλλόμενου σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, δεδομένου ότι το τμήμα προσφυγών εσφαλμένως έκρινε ότι υπήρχε κίνδυνος συγχύσεως μεταξύ των δύο σημάτων.